作者：韩玉
词牌/韵律：贺新郎

paragraphs: 绰约人如玉。
试新妆、娇黄半绿，汉宫匀注。
倚傍小阑闲伫立，翠带风前似舞。
记洛浦、当年俦侣。
罗袜尘生香冉冉，料征鸿、微步凌波女。
惊梦断，楚江曲。
春工若见应为主。
忍教都、闲亭邃馆，冷风凄雨。
待把此花都折取。
和泪连香寄与。
须信道、离情如许。
烟水茫茫斜照里，是骚人、九辨招魂处。
千古恨，与谁语。